ᱠᱟᱥᱩ ᱵᱽᱨᱚᱦᱢᱟᱱᱚᱱᱫᱚ ᱨᱮᱰᱰᱤ

ᱠᱟᱥᱩ ᱵᱽᱨᱚᱦᱢᱟᱱᱚᱱᱫᱚ ᱨᱮᱰᱰᱤ (᱒᱘ ᱡᱩᱞᱟᱹᱭ ᱑᱙᱐᱙ - ᱒᱐ ᱢᱮ ᱑᱙᱙᱔) ᱫᱚ ᱒᱙ ᱯᱷᱮᱵᱽᱨᱩᱣᱟᱨᱤ ᱑᱙᱖᱔ ᱠᱷᱚᱱ ᱓᱐ ᱥᱮᱯᱴᱮᱢᱵᱚᱨ ᱑᱙᱗᱑ ᱫᱷᱟᱹᱨᱤᱡ ᱟᱱᱫᱷᱨᱚ ᱯᱨᱚᱫᱮᱥ, ᱥᱤᱧᱚᱛ ᱨᱤᱱᱤᱡ ᱥᱤᱭᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱓ ᱡᱩᱱ ᱑᱙᱗᱗ ᱦᱤᱞᱚᱜ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱤᱱᱤᱡ ᱯᱟᱨᱥᱮᱛ ᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ Gupta, Smita (2 November 2009) Ghost Writers Of 1975. Outlook India

 ᱮᱛᱚᱦᱚᱵ ᱡᱤᱭᱚᱱ 

ᱠᱟᱥᱩ ᱵᱽᱨᱚᱦᱢᱟᱱᱚᱱᱫᱚ ᱨᱮᱰᱰᱤ ᱟᱜ ᱡᱟᱱᱟᱢ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱜᱩᱱᱴᱩᱨ ᱦᱚᱱᱚᱛ ᱨᱮᱱᱟᱜ ᱛᱩᱵᱟᱰᱩ ᱟᱹᱛᱩᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾  ᱩᱱᱤᱭᱟᱜ ᱮᱛᱚᱦᱚᱵ ᱥᱮᱪᱮᱫ ᱜᱩᱱᱴᱩᱨ ᱨᱮᱜᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱨ ᱩᱱᱤ ᱫᱚ ᱢᱟᱫᱽᱨᱟᱥ ᱯᱨᱮᱥᱤᱰᱮᱱᱥᱤ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱚᱱᱮᱨ ᱮ ᱥᱟᱹᱛ ᱠᱮᱫ-ᱟ ᱾ ᱤᱱᱟᱹ ᱛᱟᱭᱚᱢ ᱠᱮᱨᱚᱲ ᱨᱮᱦᱚᱸᱭ ᱯᱟᱲᱦᱟᱣ ᱮᱱᱟ ᱾ ᱩᱱᱤ ᱫᱚ ᱠᱟᱱᱩᱱ ᱪᱮᱛᱟᱱ ᱨᱮ ᱠᱟᱹᱢᱤ ᱠᱟᱛᱮ ᱟᱹᱰᱤ ᱜᱮ ᱧᱩᱛᱩᱢᱟᱱ ᱩᱠᱤᱞ ᱦᱚᱸᱭ ᱛᱟᱦᱮᱸ ᱛᱟᱱᱟ ᱾

 ᱠᱟᱹᱢᱤ ᱠᱚ 

ᱨᱮᱰᱰᱤ ᱫᱚ ᱦᱟᱭᱫᱨᱟᱵᱟᱫᱽ ᱟᱨ ᱚᱱᱟ ᱨᱮᱱᱟᱜ ᱥᱩᱨ ᱥᱩᱯᱩᱨ ᱨᱮ ᱤᱱᱰᱚᱥᱴᱨᱤᱭᱟᱞ ᱤᱱᱯᱷᱨᱟᱥᱴᱨᱚᱠᱪᱚᱨ ᱵᱮᱱᱟᱣ ᱨᱮᱱᱟᱜ ᱥᱟᱨᱦᱟᱣᱱᱟᱭ ᱧᱟᱢᱟ ᱾ ᱤᱱᱫᱤᱨᱟ ᱜᱟᱱᱫᱷᱤ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱠᱷᱚᱱ ᱚᱰᱚᱠ ᱜᱤᱰᱤᱭᱮ ᱞᱟᱹᱜᱤᱫ ᱛᱮ ᱥᱩᱢᱩᱝ ᱠᱚᱸᱜᱽᱨᱮᱥ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱗ ᱥᱮᱨᱢᱟ ᱨᱮᱱᱟᱜ ᱟᱡᱟᱜ ᱡᱤᱞᱤᱧ ᱥᱟᱥᱚᱱ (ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱤᱫ ᱠᱚᱸᱜᱽᱨᱮᱥ ᱥᱤᱨᱟᱹ ᱢᱚᱱᱛᱨᱤ ᱞᱟᱹᱜᱤᱫ ᱫᱚ ᱡᱚᱛᱚ ᱠᱷᱚᱱ ᱡᱤᱞᱤᱧ ᱚᱠᱛᱚ) ᱚᱠᱛᱚ ᱨᱮ, ᱟᱹᱰᱤᱜᱟᱱ ᱞᱟᱹᱠᱛᱤᱭᱟᱱ ᱤᱱᱰᱚᱥᱴᱨᱤ ᱡᱮᱞᱮᱠᱟ, ᱵᱷᱮᱞ, ᱯᱮᱪᱮᱢᱴᱤ, ᱟᱭᱤᱰᱤᱯᱤᱮᱞ, ᱦᱤᱱᱫᱩᱥᱛᱟᱱ ᱠᱮᱵᱚᱞᱥ ᱟᱨ ᱦᱚᱸ ᱟᱹᱰᱤᱜᱟᱱ ᱰᱤᱯᱷᱮᱱᱥ ᱤᱥᱴᱟᱵᱽᱞᱤᱥᱢᱮᱴ ᱡᱮᱞᱮᱠᱟ ᱢᱤᱫᱷᱟᱱᱤ, ᱵᱷᱟᱨᱚᱛ ᱰᱟᱭᱱᱟᱢᱤᱠᱥ ᱠᱚ ᱨᱮᱱᱟᱜ ᱛᱷᱟᱯᱚᱱ ᱦᱩᱭ ᱮᱱᱟ ᱾ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤᱠᱛᱚ ᱵᱮᱲᱟᱨᱮ ᱡᱚᱞᱜᱟᱢ ᱣᱮᱸᱜᱚᱞ ᱨᱟᱣ ᱦᱳᱢ ᱢᱤᱱᱤᱥᱴᱚᱨ ᱫᱚ ᱮᱛᱚᱢ ᱠᱟᱛᱟ ᱨᱮᱱᱟᱜ ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱱᱟᱠᱥᱟᱞ ᱦᱩᱞᱥᱟᱹᱭ ᱮ ᱫᱟᱵᱚᱱ ᱞᱟᱹᱜᱤᱫ ᱛᱮ ᱟᱹᱰᱤ ᱢᱟᱨᱟᱝ ᱴᱷᱟᱶ ᱮ ᱟᱢᱮᱴ ᱟᱠᱟᱫ ᱛᱟᱦᱮᱸᱫ ᱾  

ᱨᱮᱰᱰᱤ ᱫᱚ ᱴᱮᱞᱤᱠᱚᱢᱩᱱᱤᱠᱮᱥᱳᱱ ᱢᱚᱱᱛᱨᱤ, ᱥᱤᱧᱚᱛ ᱨᱤᱱᱤᱡ ᱦᱳᱢ ᱢᱤᱱᱤᱥᱴᱚᱨ (᱑᱙᱗᱔ - ᱑᱙᱗᱗) ᱟᱨ ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱨᱟᱡᱽᱯᱟᱞ (᱒᱐ ᱯᱷᱮᱵᱽᱨᱩᱣᱟᱨᱤ ᱑᱙᱘᱘ ᱠᱷᱚᱱ ᱑᱘ ᱡᱟᱱᱩᱣᱟᱨᱤ ᱑᱙᱙᱐) ᱞᱮᱠᱟᱱ ᱧᱩᱛᱩᱢᱟᱱ ᱛᱷᱟᱱᱚᱛ ᱨᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤ ᱫᱚ ᱢᱤᱫ ᱵᱟᱨᱭᱟ ᱠᱤᱱ ᱵᱟᱪᱷᱚᱱ ᱟᱠᱟᱱ ᱵᱷᱟᱨᱚᱛ ᱡᱟᱠᱟᱛ ᱠᱚᱸᱜᱽᱨᱮᱥ ᱠᱩᱢᱩᱴ ᱯᱟᱨᱥᱮᱛ ᱛᱟᱞᱟ ᱠᱷᱚᱱ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱫᱚ ᱥᱩᱢᱩᱝ ᱧᱩᱢ ᱦᱟᱞᱟᱝ ᱥᱩᱢᱩᱝ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾

ᱨᱮᱰᱰᱤ ᱫᱚ AP ᱡᱩᱢᱤᱫᱽ ᱨᱮ ᱫᱚᱦᱚᱭ ᱞᱟᱹᱜᱤᱫ ᱪᱮᱫ ᱦᱚᱸ ᱵᱟᱭ ᱠᱩᱨᱩᱢᱩᱴᱩ ᱟᱠᱟᱫ-ᱟ ᱾ ᱚᱱᱠᱟ ᱫᱷᱟᱹᱨᱤᱡ ᱡᱮ ᱑᱙᱖᱑ ᱨᱮ ᱛᱮᱞᱮᱝᱜᱟᱱᱟ ᱦᱩᱞᱥᱟᱹᱭ ᱨᱮᱭᱟᱜ ᱵᱤᱨᱩᱫᱷ ᱨᱮ ᱱᱚᱶᱟ ᱠᱚ ᱞᱟᱹᱭᱟ ᱚᱛᱮ ᱦᱩᱞᱥᱟᱹᱭ ᱨᱮᱱᱟᱜ ᱙ ᱵᱚᱸᱜᱟ ᱨᱮ ᱥᱩᱨ ᱥᱩᱯᱩᱨ ᱓᱗᱐ ᱡᱩᱣᱟᱹᱱ ᱠᱚ ᱟᱨ ᱯᱟᱹᱴᱷᱩᱣᱟᱹ ᱠᱚ ᱯᱩᱞᱤᱥᱟᱜ ᱜᱩᱞᱤ ᱴᱩᱴᱤ ᱛᱮᱠᱚ ᱜᱚᱡ ᱚᱪᱚ ᱞᱮᱱ ᱛᱟᱦᱮᱸᱫ ᱾ ᱟᱨ ᱗᱐,᱐᱐᱐ ᱠᱷᱚᱱ ᱵᱟᱹᱲᱛᱤ ᱦᱚᱲ ᱜᱮ ᱦᱟᱹᱲᱤ ᱞᱮᱱ ᱛᱟᱦᱮᱸᱱ ᱠᱚ ᱾ ᱡᱟᱦᱟᱸᱨᱮ ᱗,᱐᱐᱐ ᱠᱩᱲᱤ ᱦᱚᱯᱚᱱ ᱠᱚ ᱛᱟᱦᱮᱸ ᱠᱟᱱᱟ ᱓,᱒᱖᱖ ᱦᱚᱲ ᱪᱮᱛᱟᱱ ᱨᱮ ᱦᱟᱯᱟ ᱯᱟᱦᱟᱨ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱨ ᱦᱟᱯᱟ ᱯᱟᱦᱟᱨ ᱛᱮ ᱥᱩᱨ ᱥᱩᱯᱩᱨ ᱒᱐,᱐᱐᱐ ᱦᱚᱲ ᱠᱚ ᱜᱷᱟᱹᱞ ᱞᱮᱱ ᱛᱟᱦᱮᱸᱫ, ᱟᱨ ᱑᱘᱔᱐ ᱦᱚᱲ ᱫᱚ ᱜᱩᱞᱤ ᱛᱮ ᱵᱟᱡᱟᱣ ᱟᱨ ᱦᱚᱲᱢᱚ ᱡᱟᱝ ᱠᱚ ᱯᱚᱥᱟᱜ ᱞᱮᱱ ᱛᱟᱠᱚᱣᱟ, ᱢᱮᱫ ᱫᱟᱜ ᱜᱮᱥ ᱵᱮᱵᱷᱟᱨ ᱠᱟᱛᱮ ᱑᱘᱗᱐ ᱦᱚᱲ ᱪᱮᱛᱟᱱ ᱨᱮᱠᱚ ᱟᱲᱟᱜ ᱞᱮᱫ ᱛᱟᱦᱮᱸᱫ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

History of Andhra